Diari Oficial de la Generalitat Valenciana


Sumari del DOGV 8595, del 19-07-2019 (2019/7370)

ACORD de 12 de juliol de 2019, del Consell, pel qual s'autoritza incrementar el límit per a comprometre despeses pluriennals a càrrec de la línia de subvenció S8414, «Beques per a la preparació d'oposicions», del capítol 4 del programa 121.30, Formació i estudis, adscrit a la Conselleria de Justícia, Interior i Administració Pública. VL 07.001/19-012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7370


Data del document
:   12-07-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 12 de juliol de 2019, del Consell, pel qual s'autoritza incrementar el límit per a comprometre despeses pluriennals a càrrec de la línia de subvenció S8414, «Beques per a la preparació d'oposicions», del capítol 4 del programa 121.30, Formació i estudis, adscrit a la Conselleria de Justícia, Interior i Administració Pública. VL 07.001/19-012. [2019/7370]  
El pressupost de la Conselleria de Justícia, Interior i Administració Pública, inclou en l'annex de transferències i subvencions corrents del programa 121.30 Formació i estudis, la línia de subvenció de concurrència competitiva S8414, «Beques per a la preparació d'oposicions», amb una dotació de 2.500.000 euros.  
Pel Decret 26/2019, d'1 de març, del Consell, es van aprovar les bases reguladores per a la concessió d'aquestes ajudes, en l'article 12 de les quals s'indica que la duració de l'ajuda s'establirà en cada convocatòria sense que pertoque la renovació automàtica de la concessió, i que es podrà ser beneficiària o beneficiari de les ajudes fins a un màxim de tres convocatòries. Està tramitant-se la resolució per a la primera convocatòria de les ajudes, que preveu la concessió d'un màxim de 500 ajudes per al període subvencionable, que en aquesta convocatòria comprendrà de l'1 de setembre de 2019 al 31 d'agost de 2020, i destinar a això un total de 3.000.000 d'euros, dels quals 750.000 euros seran a càrrec de l'anualitat 2019 i els restants 2.250.000 a càrrec de l'anualitat 2020.  
  
Considerant la dotació inicial de la línia S8414 i la distribució d'anualitats prevista, cal incrementar el límit quantitatiu per a assumir compromisos de despesa pluriennal a càrrec d'aquesta i per a l'anualitat 2020, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
A aquest efecte i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 12 de juliol de 2019,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015 per a assumir compromisos de despesa per a l'exercici 2020 a càrrec del capítol 4, línies de subvenció S8414, «Beques per a la preparació d'oposicions», de l'annex de transferències i subvencions corrents del programa 121.30, Formació i estudis, d'acord amb el detall següent:  
  
  
Anualitat Límit actual Límit modificat  
2020 1.852.716 2.250.000»  
  
  
València, 12 de juliol de 2019  
  
La consellera secretària,  
MÓNICA OLTRA JARQUE